text: Penge i slipsene
  30 december 2012 kl. 17.43
  Ung virksomhedsejer har succes med at sælge slips på internettet.
  Salgskurven går opad, årsomsætningen har forlængst rundet en halv million kroner og 19-årige Alexander Langhede Andersen føler sig overbevist om det holdbare i konceptet med at sælge slips og butterflies på nettet.
  - Jeg fik ideen til min forretning i sommeren 2011, hvor jeg var godt og grundigt træt af at arbejde som opvasker på den lokale kro, men gerne ville tjene penge.
  Netbutikken har hovedkvarter i direktørens barndomshjem i Bevtoft.
  I sommer blev Alexander Langhede Andersen færdig med handelsskolen.
  Hvor andre unge tager et sabbatår med fritidsarbejde, har han valgt at arbejde i et marketingsfirma i London for at lære noget han kan bruge i fremtiden.
  - Jeg har virkelig lært meget allerede, som jeg kan bruge i mit eget firma, konstaterer den unge administrerende direktør.
  